Pelenių senosios kapinės

Pelenių senosios kapinės – neveikiančios kapinės Šakių rajono savivaldybėje, Lukšių seniūnijoje, Pelenių kaime, 2,5 km į šiaurės rytus nuo Lukšių miestelio, prie kelio ). Užima 0,28 ha dydžio plotą.Šakių rajono savivaldybės teritorijoje esančių kapinių sąrašas. Pelenių kaimo senosios kapinės sakiai.lt

Senųjų kapinių teritorija prižiūrima, išlikusios kelios kapavietės:
 skulptoriaus Vinco Grybo tėvų kapai,
 koplyčios-mauzoliejaus statytojo grafo Tomo Liudviko Potockio kapas,Šakių rajono sakralas. Peleniai. Grafų Potockių koplyčios-mauzoliejaus vieta sakralas.lt, p. 642
 kryžius partizanui, Lietuvos laisvės kovos sąjūdžio deklaracijos signatarui Aleksandrui Grybinui-Faustui (tautodail. Algimantas Bindokas); tikroji partizano palaidojimo vieta nežinoma.

 Istorija 

Pelenių kapinės priklausė Lukšių šv. Juozapo parapijai.Vytautas Armonavičius. Lukšių parapija. Istorijos apžvalga luksiuparapija.lt Kapinėse stovėjo medinė koplyčia. Apie 1915 m. koplyčioje buvo palaidotas jos statytojas, Zyplių dvaro savininkas grafas Tomas Liudvikas Potockis (1860–1912). Kurį laiką koplyčios rūsyje stovėjo T. L. Potockio ir jo dukros Rožės karstai. Karo metais grafo sarkofagą susprogdino kapų plėšikai, ieškoję paslėpto aukso. Kalnelis sovietmečiu buvo virtęs šiukšlynu, jame buvo išmetama dvėseliena. 1987 m. neabejingi istorijos entuziastai sutvarkė kapinių kalnelį.  Vėliau grafo kapas atnaujintas pagal Vido Cikanos projektą. Šiuo sutvarkytu kapu, kaip ir skulptoriaus Vinco Grybo tėvų kapais, esančiais šiose kapinaitėse, pasirūpino Lukšių kultūros centro darbuotojai.Sutvarkytas grafo Tomo Potockio kapas zypliudvaras.lt

2020 m. Šakių rajono savivaldybės veiklos ataskaitoje buvo numatyta Pelenių koplyčią atstatyti.2020 m. Šakių r. sav. veiklos ataskaita. Lukšių seniūnija. 14. Grafo T. Potockio koplyčios atstatymas Pelenių kapinėse

 Šaltiniai 

 Nuorodos 
 Šakių rajono savivaldybės teritorijoje esančios neveikiančios kapinės (155) sakiai.lt
 Tomo Potockio ir jo dukros Rožės karstai koplyčios rūsyje facebook.com

Kategorija:Šakių rajono kapinės